প্রভা ঠাকুর

প্রভা ঠাকুর (জন্ম: ১০ সেপ্টেম্বর ১৯৫১) একজন ভারতীয় রাজনীতিবিদ, কংগ্রেস নেত্রী, প্রখ্যাত হিন্দি কবি এবং সমাজকর্মী। তিনি ২০০৪ থেকে ২০১৪ সাল পর্যন্ত রাজস্থান থেকে টানা দুই মেয়াদে রাজ্যসভার সাংসদ এবং ১৯৯৮-৯৯ সালে আজমীর থেকে লোকসভার সাংসদ ছিলেন। তিনি সর্বভারতীয় মহিলা কংগ্রেসের সভাপতি হিসেবেও দায়িত্ব পালন করেছেন। এছাড়াও প্রভা ঠাকুর কয়েকটি হিন্দি ও রাজস্থানি চলচ্চিত্রের প্রযোজনা ও পরিচালনা করেছেন এবং গানেও কণ্ঠ দিয়েছেন।

 প্রারম্ভিক জীবন 
প্রভা ঠাকুর ১৯৫১ সালের ১০ সেপ্টেম্বর জন্মগ্রহণ করেন। তার বাবা দেবী সিং বার্হাথ ছিলেন একজন আরএএস অফিসার এবং মা হলেন সুশীলা দেবী। তিনি আজমীরের কিষাণগড়ের ছোট উদয়পুর (বা উদয়পুর খুর্দ) গ্রামের বাসিন্দা।

 কর্মজীবন 
প্রভা ঠাকুর ১৯৯৮ থেকে ১৯৯৯ সাল পর্যন্ত রাজস্থানের আজমীর নির্বাচনী এলাকা থেকে দ্বাদশ লোকসভার সদস্য ছিলেন। ২০০৯ সালে প্রকাশ্যে পশ্চিমবঙ্গের বামফ্রন্ট শাসনের সমালোচনা করে তিনি বলেন, বিগত ৩৩ বছরের শাসনামলে সেখানে নারী ও শিশুদের বিরুদ্ধে অপরাধ বৃদ্ধি পেয়েছে। তিনি ২০১৪ সালে ৩৩ শতাংশ মহিলা সংরক্ষণ বিলের সমর্থনে আয়োজিত একটি আম সভার অংশ ছিলেন। তিনি উল্লেখ করেন যে, এই বিলটি ভারতীয় নারীদের "সামাজিক, অর্থনৈতিক এবং রাজনৈতিকভাবে ক্ষমতায়ন" করতে সাহায্য করবে।

প্রভা ঠাকুর অন্যান্য নারী অধিকার সংক্রান্ত বিষয়েও সোচ্চার হয়েছেন এবং ভারতে কঠোরতর ধর্ষণ-বিরোধী বিধানের দাবি জানিয়েছেন। এছাড়া তিনি সম্মান রক্ষার্থে হত্যার বিরুদ্ধে আইনের সমর্থক ছিলেন। ধর্ষণের ঘটনা রোধে পোশাকের নীতিমালা (ড্রেস কোড) কার্যকরের মন্তব্যের প্রতিক্রিয়ায় তাকে উদ্ধৃত করে বলা হয়েছে, "প্রশ্নটি পোশাক নিয়ে নয়, বরং পুরুষদের মানসিকতা নিয়ে। মেয়েরা কী পরবে তা কেবল সেই মেয়ে, তার বাবা-মা এবং তার পরিবারের চিন্তার বিষয় হওয়া উচিত। অন্য কারো এ বিষয়ে কোনো কথা বলার প্রয়োজন আছে বলে আমি মনে করি না।" প্রভা ঠাকুর বিশ্বাস করেন যে, যখন বেশি সংখ্যক নারী, ধর্ষকদেরকে বিচারের মুখোমুখি হতে দেখবেন, তখন তারা হামলাকারীদের বিরুদ্ধে মামলা করতে আরও বেশি সাহসী হবেন। তিনি এর আগে দিল্লিতে নারীদের বিরুদ্ধে ক্রমবর্ধমান সহিংস অপরাধের বিষয়েও কথা বলেছেন।

প্রভা ঠাকুর বিশ্ব শান্তি ও সম্প্রীতির জন্য বৌদ্ধধর্মের মাধ্যমে কাজ করা মহাবোধি সোসাইটির সদস্য ছিলেন। একজন সমাজকর্মী এবং সংসদ সদস্য হিসেবে তিনি নারী ও শিশু সংশ্লিষ্ট ক্ষেত্রে বিশেষ প্রচেষ্টা চালিয়েছেন।

কোভিড-১৯ বৈশ্বিক মহামারীর সময় প্রভা ঠাকুর মুখ্যমন্ত্রীর ত্রাণ তহবিলে ১ লক্ষ টাকা অনুদান দিয়েছিলেন।

 অধিষ্ঠিত পদসমূহ 
পদসংগঠন/প্রতিষ্ঠান সময়কালসংসদ সদস্যআজমীর লোকসভা১৯৯৮—১৯৯৯সদস্যযোগাযোগ সংক্রান্ত কমিটি এবং এর উপ-কমিটি 'সি' - তথ্য ও সম্প্রচার মন্ত্রণালয়দাপ্তরিক ভাষা বিষয়ক কমিটিসংসদ সদস্য স্থানীয় এলাকা উন্নয়ন প্রকল্প কমিটিনারীর ক্ষমতায়ন সংক্রান্ত যৌথ কমিটি এবং নারী-সংক্রান্ত ফৌজদারি আইনের মূল্যায়ন বিষয়ক উপ-কমিটি পরামর্শ কমিটি, পররাষ্ট্র মন্ত্রণালয়কার্যনির্বাহী কমিটি, কংগ্রেস সংসদীয় দল১৯৯৮রাজস্থান মহিলা কংগ্রেসসংসদ সদস্যরাজস্থান রাজ্যসভা২০০২—২০০৮২০০৮—২০১৪সভানেত্রী  সর্বভারতীয় মহিলা কংগ্রেস২০০৮—২০১১সহ-চেয়ারম্যানবিচার বিভাগ, সর্বভারতীয় কংগ্রেস কমিটিমুখপাত্রসর্বভারতীয় কংগ্রেস কমিটি সদস্যডেপকো কমিটি, সর্বভারতীয় কংগ্রেস কমিটিসদস্যমহাবোধি সোসাইটিপরিচালকহিংলাজ হোটেল

 সাহিত্য ও চলচ্চিত্র 
প্রভা ঠাকুর একজন প্রখ্যাত কবি এবং তাঁর কবিতা নিয়মিতভাবে সাপ্তাহিক হিন্দুস্তান, ধর্মযুগ ও কাদম্বিনীর মতো সাহিত্য পত্রিকাগুলোর পাশাপাশি আকাশবাণী এবং দূরদর্শনে প্রকাশিত ও প্রচারিত হয়েছে। তিনি বিভিন্ন হিন্দি সাহিত্য সম্মেলন এবং কবি সম্মেলনে অংশগ্রহণ করে থাকেন। এছাড়া তিনি বেশ কিছু হিন্দি ও রাজস্থানি চলচ্চিত্রের প্রযোজনা, পরিচালনা, লেখা, সুরারোপ এবং কণ্ঠদানের কাজও করেছেন।

 চলচ্চিত্র 
বছরশিরোনামপদবীমন্তব্য গোরা হট জাপ্রযোজকস্বল্পদৈর্ঘ্য চলচ্চিত্র ১৯৯৭বীণানি হোব তো অ্যায়সিপ্রযোজক, সুরকার, গীতিকাররাজস্থানী পূর্ণদৈর্ঘ্য চলচ্চিত্র ১৯৯৭জয় মহালক্ষ্মী মাপরিচালক, সুরকার, গীতিকার, চিত্রনাট্যকার, সংলাপ ও কাহিনীকারহিন্দি পূর্ণদৈর্ঘ্য চলচ্চিত্র২০০৬কাচ্চি সড়কপ্রযোজক, সুরকার, গীতিকার বলিউড সিনেমা 

 নেপথ্য কণ্ঠশিল্পী 
বছরচলচ্চিত্রগানভাষা১৯৮৪পাপী পেট কা সওয়াল হ্যায়মুসা চাতনি পিসাভেহিন্দি ১৯৯৭বীণানি হোব তো অ্যায়সিপ্রীতম মানে পার্নো তোরাজস্থানী

 গানের কথা 
বছরচলচ্চিত্রগানভাষা ১৯৮৪পাপী পেট কা সওয়াল হ্যায়মুসা চাতনি পিসাভেহিন্দিখিলোনা বান কে১৯৭৪ আলবেলিতানিক তুম হামরি নজর পেহচানো১৯৭৯আত্মারামচলতে চলতে ইন রাহো পে১৯৭৭দুনিয়াদারী পেয়ার করনে সে পেহলে জরুরি হ্যায় ইয়ে১৯৮৩ঘুংরু তুম সালামাত রাহোতোহফা কবুল হ্যায হামেঁ১৯৯৭বীণানি হোব তো অ্যায়সিপতঙ্গ উড়া রে ছোড়া২০০৬কাচ্চি সড়ককাচ্চি সড়ক (শীর্ষক গান)খাজা মেরে খাজাহাঙ্গামা হাঙ্গামাএক তোমসে বাতএক তুম সে বাত পুছুঁএক তুম সে বাত পুছুঁ ২

 গ্রন্থ 
 বৌরায়া মন (কবিতার সংকলন) (১৯৮২)
 আখর আখর (কবিতার সংকলন) (১৯৯০)
 দেহরী কা মন (কবিতার সংকলন)  (২০১৩)

 সম্পাদিত গ্রন্থ 
 চেতনা কে স্বর (কবিতার সংকলন) (১৯৮৫)

 তথ্যসূত্র 

 বহিঃসংযোগ 
 india.gov.in ওয়েবসাইটে বিস্তারিত প্রোফাইল


বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় নারীবাদী লেখক
বিষয়শ্রেণী:ভারতীয় নারীবাদী
বিষয়শ্রেণী:হিন্দি ভাষার কবি
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পঞ্চদশ লোকসভার সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:রাজ্যসভার নারী সদস্য
বিষয়শ্রেণী:লোকসভার নারী সদস্য
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:রাজস্থানের রাজনীতিতে নারী
বিষয়শ্রেণী:রাজস্থানের লোকসভা সদস্য
বিষয়শ্রেণী:দ্বাদশ লোকসভার সদস্য
বিষয়শ্রেণী:রাজস্থানের রাজ্যসভা সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম